भास्कर संवाददाता|श्रीगंगानगर
भास्कर संवाददाता|श्रीगंगानगर
डाकियाडाक लाया... खुशी का पयाम कहीं दर्दनाक लाया... डाकिया डाक लाया...। गीत डाकिए की छवि बताता है... साइकिल पर थैला लिए। एक घर से दूसरे घर चिट्ठी मनी आर्डर पहुंचाते। लेकिन अब पोस्टमैन नए दौर में चिट्ठी और मनीऑर्डर के साथ-साथ घरों तक एलईडी बल्ब, ट्यूबलाइट और पंखे भी पहुंचाएगा। उनकी साइकिल या बाइक पर इलेक्ट्रॉनिक उत्पाद का कूरियर होगा। ये सब उजाला योजना के तहत होगा। डाक विभाग ने भारत सरकार की उजाला योजना के तहत राजकॉम्प इंफो सर्विसेस लिमिटेड और ऊर्जा दक्षता सेवा लिमिटेड के साथ एक समझौता किया है। इसके तहत प्रधान डाकघर श्रीगंगानगर हनुमानगढ़ में डाकघरों के मित्र कियोस्क पर एलईडी बल्ब, ट्यूब लाईट एवं पंखे बाजार दरों से बेहद कम दाम पर उपलब्ध कराए जाएंगे। डाकघरों में उजाला योजना में फिलिप्स सूर्या के 9 वाट के एलईडी बल्ब 65 रुपए, 20 वाट की एलईडी ट्यूबलाइट महज 230 रुपए में तथा 50 वाट के 48 इंच ब्लेड वाले ओरिएंट पीएसपीओ पंखे 1150 रुपए में बिक्री किए जाएंगे। डाक विभाग इस योजना को आने वाले दिनों में बड़े पैमाने पर लागू करने की तैयारी कर रहा है। भविष्य में लोगों को एयर कंडीशनर भी उपलब्ध कराए जाएंगे। गोपीलाल माली ने बताया कि इस योजना के तहत एलईडी ट्यूबलाइट में दो साल की रिप्लेसमेंट वारंटी होगी।
san_Deva san_Deva hin_Deva